***Confessions of a Dangerous Mind*** er en amerikansk film fra 2002. Hovedrollene spilles av blant andre Sam Rockwell, Drew Barrymore og George Clooney.

Handling
--------

Chuck Barris blir lei av å bli avvist av de attraktive kvinnene han begjærer, og flytter til Manhattan med drømmer om å bli berømt på TV, men han får til slutt sparken. Han flytter tilbake til Philadelphia. Han skriver sangen «Palisades Park» og blir romantisk involvert med en kvinne som heter Penny Pacino. Chuck får tillatelse til å pitche konseptet sitt for TV-kanalen ABC. En natt etter at Barris blir sparket ut av en pub på grunn av slåssing, og blir oppsøkt av CIA-agenten Jim Byrd som rekrutterer ham som leiemorder.

Etter at Barris kommer tilbake fra et oppdrag i Mexico, oppdager Barris at Penny Pacino har blitt en hippie. I mellomtiden gir ABC grønt lys for TV-programmet The Dating Game, og i 1967 ser showet dagens lys for første gang. På et CIA-oppdrag til Helsinki, Finland, møter han den kvinnelige agenten Patricia Watson. Han finner mer suksess i hjemlandet når TV-programmet «The Newlywed Game» går på lufta. Han og Penny bestemmer seg for å flytte til Los Angeles sammen. I 1970 reiser Barris på oppdrag til Vest-Berlin for å myrde Hans Colbert. Barris blir introdusert for den tysk-amerikanske agenten Keeler, som han hjelper til med å drepe Colbert. Imidlertid blir han tatt til fange av KGB og, etter noen få uker, frigjort i en spion-utveksling.

I 1976 opprettet Barris The Gong Show, og blir enda mer kjent på TV. Keeler blir myrdet, og Barris blir advart om at det kan være en hemmelig muldvarp i CIA. TV-programmene hans blir kansellert på grunn av dårlige seertall, og Penny truer med å forlate ham etter å ha oppdaget at han har vært utro. En natt oppdager Barris at Byrd sitter på toppen av stupebrettet til et basseng i bakgården hans. Byrd avslører hvorfor han ble valgt av CIA til å bli en leiemorder: han var sønnen til en seriemorder, og hadde blitt oppdratt som jente av moren sin.

Stilt overfor flere ubehagelige sannheter om seg selv, begynner Barris å bli stadig mer ustabil. Etter nesten å ha fått et nervøst sammenbrudd på The Gong Show, stenger Barris seg inne på et hotell i New York City. Penny forsøker forgjeves å overbevise ham om å returnere til California, for å gifte seg med henne. Barris forlater endelig rommet sitt for å møte Patricia i Boston. Etter en kopp kaffe kollapser Barris, tilsynelatende forgiftet. Patricia avslører deretter at hun var den hemmelig muldvarpen. Men Barris hadde narret Patricia til å drikke fra den forgiftede koppen, og hun faller snart død om. Etter hennes død vender han hjem og begynner å skrive sin egen selvbiografi, som får navnet Confessions of a Dangerous Mind. Han bestemmer seg til slutt for å gifte seg med Penny.

Skuespillere
------------

* Sam Rockwell som Chuck Barris
* Michael Cera som en ung Chuck Barris
* Drew Barrymore som Penny Pacino
* George Clooney som Jim Byrd
* Julia Roberts som Patricia Watson
* Rutger Hauer som Keeler
* Jerry Weintraub som Larry Goldberg
* Robert John Burke som instruktør Jenks
* Michael Ensign som Simon Oliver
* Maggie Gyllenhaal som Debbie
* James Urbaniak som Rod Flexner
* Rachelle Lefevre som Tuvia
* Kristen Wilson som Loretta
* Daniel Zacapa som Renda
* Emilio Rivera som Benitez
* Carlos Carrasco som Brazioni

Referanser
----------

1. ↑  ; besøksdato: 9. april 2016.
2. ↑  ; besøksdato: 9. april 2016.
3. ↑  ; besøksdato: 9. april 2016.
4. ↑  ; besøksdato: 9. april 2016.
5. ↑  ; besøksdato: 9. april 2016.
6. ↑  ; besøksdato: 9. april 2016.
7. 1 2 3 4 5 6 7 8 9 10 11 12 13 14   (på cs) *ČSFD*, 2001, Wikidata Q3561957,
8. 1 2 3 4 5 6 7 8 9 10 11 12 13 14 15 16 17 18 19 20  ; besøksdato: 9. april 2016.
9. ↑  .
10. ↑   www.kinokalender.com, besøkt 8. mars 2018[Hentet fra Wikidata]

Eksterne lenker
---------------

* (en) *Confessions of a dangerous mind* på Internet Movie Database Rediger på Wikidata

* (no) *Confessions of a dangerous mind* hos Filmfront Rediger på Wikidata

* (sv) *Confessions of a dangerous mind* i Svensk Filmdatabas Rediger på Wikidata

* (da) *Confessions of a dangerous mind* i Danmark Nationale Filminstitut Rediger på Wikidata

* (en) *Confessions of a dangerous mind* på AllMovie Rediger på Wikidata

* (fr) *Confessions of a dangerous mind* på Allociné Rediger på Wikidata

* (nl) *Confessions of a dangerous mind* på MovieMeter Rediger på Wikidata

* (en) *Confessions of a dangerous mind* på Turner Classic Movies Rediger på Wikidata

* (en) *Confessions of a dangerous mind* på American Film Institute Rediger på Wikidata

* (en) *Confessions of a dangerous mind* på Rotten Tomatoes Rediger på Wikidata